Άγιοι Ανάργυροι Αργολίδας

Οι Άγιοι Ανάργυροι είναι οικισμός του δήμου Ερμιονίδας της Αργολίδας στην Πελοπόννησο.   

 Γενικά στοιχεία 
Οι Άγιοι Ανάργυροι οφείλουν την ονομασία του στην ομώνυμη γυναικεία μονή που βρίσκεται εκεί. Ο οικισμός αναγνωρίστηκε το 2001 και περιλαμβάνει τους πρώην οικισμούς, Κουβέρτα και Κινέτα, οι οποίοι καταργήθηκαν την ίδια χρονιά. Ο πληθυσμός του σύμφωνα με την απογραφή 2021 είναι 98 κάτοικοι ενώ με αυτήν του 2011 ήταν 193«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10757 (σελ. 283 του pdf). Οι Άγιοι Ανάργυροι βρίσκονται νότια της Ερμιόνης στην χερσόνησο που καταλήγει στο ακρωτήριο Μουζάκι (τον αρχαίο Βούπορθμο) σε υψόμετρο 18 μέτρων. Η περιοχή είναι παραθαλάσσια και διαθέτει πολλές όμορφες παραλίες και κολπίσκους, γι' αυτό τον λόγο υπάρχει σημαντική τουριστική υποδομή με πολλά ενοικιαζόμενα δωμάτια και τρία μεγάλα ξενοδοχεία.  

 Πληθυσμός 
Στην στήλη παρακάτω καταγράφονται προ του 2001 οι πληθυσμοί των κατηργημένων οικισμών Κινέτα και Μονή Αγίων Αναργύρων που προϋπήρχαν του παρόντος οικισμού. Ο πληθυσμός υπήρξε αυξητικός μέχρι το 1971 ενώ έκτοτε έχει σταθεροποιηθεί με σημαντικές ωστόσο διακυμάνσεις. 

Παραπομπές

Εξωτερικοί Σύνδεσμοι
Μονή Αγίων Αναργύρων Ερμιόνης

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας